
Ieinteresētiem pretendentiem

[bookmark: _Hlk151019070]Par sarunu procedūru 
“Automobiļu iegāde operatīvajā līzingā”
 – atbildes uz jautājumiem

Ar šo vēstuli sniedzam atbildes uz pretendenta uzdotajiem jautājumiem par atklātu konkursu “Automobiļu iegāde operatīvajā līzingā” (iepirkuma identifikācijas Nr.RS2023/220/AK) (turpmāk – Atklāts konkurss). 

1. jautājums: Iepirkuma priekšmeta 1.daļas prasība Nr.6 “automobiļa klase – mazā (B) vai mazā apvidus (JB) (pēc Auto asociācijas klasifikatora)” Kopsakarā ar pārējām tehniskās specifikācijas prasībām un ar mērķi nodrošināt pēc iespējas plašāka pretendentu loka dalību iepirkuma procedūrā un tirgū pieejamo modeļu aptverošāka piedāvājuma saņemšanu, priekšlikums prasību Nr.6 tomēr izteikt sekojošā redakcijā: “automobiļa klase – mazā (B), mazā apvidus (JB) vai kompaktā apvidus (JC) (pēc Auto asociācijas klasifikatora)”.
Komisijas atbilde: Pasūtītājs ir tiesīgs noteikt automašīnas klasi, tā ir objektīva prasība, kura noteikta ņemot vērā plānoto automobiļu funkcionālo pielietojumu. Pasūtītājam automobiļa parametru noteikšanu nosaka iepriekš minētais automobiļa plānotais funkcionālais pielietojums un transportlīdzekļu parka struktūra, nevis specifikācijas piemērošana atsevišķa automobiļa modeļa iespējamai atbilstībai. Iepirkuma komisija nolemj iepirkuma priekšmeta 1.daļas tehniskās specifikācijas 6.punktu nemainīt.
2. jautājums: Iepirkuma priekšmeta 1.daļas prasība Nr.17 “baterijas ietilpība, kWh – ne mazāk par 50. Kopsakarā ar pārējām tehniskās specifikācijas prasībām un ar mērķi nodrošināt pēc iespējas plašāka pretendentu loka dalību iepirkuma procedūrā un tirgū pieejamo modeļu aptverošāka piedāvājuma saņemšanu, priekšlikums prasību Nr.17 izteikt sekojošā redakcijā: “baterijas ietilpība, kWh – ne mazāk par 48kWh* Pasūtītājs ir norādījis, ka baterijas ietilpība ir objektīvs parametrs, kurš nodrošina atbilstošu nobraukumu ar vienu uzlādi dažādos klimatiskajos apstākļos un prasībā Nr.18 nobraukumam ar vienu uzlādi (kombinētais cikls, WLTP metodika), km – ir jābūt ne mazāk par 300 * un prasībā Nr.19 enerģijas patēriņš (kombinētais cikls, WLTP metodika), kWh/100 km – ne vairāk par 18.
Komisijas atbilde: Pasūtītājs ir tiesīgs noteikt baterijas ietilpību, tas ir objektīvs parametrs, kurš nodrošina atbilstošu nobraukumu ar vienu uzlādi dažādos klimatiskajos apstākļos.
Elektromobiļi ir paredzēti uzņēmuma darbiniekiem, kuru amata kompetencē ir siltuma pārvades un ražošanas procesu, t.sk., ārkārtas režīmos un situācijās, uzraudzība, kontrole un vadība, kas jānodrošina arī zemu gaisa temperatūru apstākļos. Šādās situācijās elektromobiļu enerģijas patēriņš specifiskajos ekspluatācijas apstākļos (neliels nobraukums un automobiļa darbināšana salona apsildes režīmā) sasniedz 29…43 kWh/100 km (empīriski dati, iegūti AS “RĪGAS SILTUMS” transportlīdzekļu parkā esošo dažādu ražotāju 23 elektromobiļu vairāk kā 3 gadu ekspluatācijā). Līdz ar to elektromobiļa piemērotību iepriekš minētajiem ekspluatācijas režīmiem nodrošina precīzs parametrs - baterijas ietilpība kWh, nevis enerģijas patēriņa noteikšanas universālas metodikas rezultāti.
Iepirkuma komisija nolemj iepirkuma priekšmeta 1.daļas tehniskās specifikācijas 17.punktu nemainīt.

